
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

13 ΦΕΒΡΟΥΑΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ 

16 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση τοπικού ρυμοτομικού σχεδίου στην εκτός σχεδίου περιο¬ 
χή Κοινότητας Παλλήνης (Αττικής), με τον καθορισμό χώρων 
αθλητικών εγκαταστάσεων και Λυκείου καί καθορισμός των 
όρων και περιορισμών δόμησης αυτών . 1 

ΑΠΟΦΑΣΕΙΣ 


Αναγνώριση οδού Ρωμανού Μελωδού στη Μυτιλήνη Ν. Λέσβου 
ότι υπάρχει πριν από το 1923 και χαρκτηρισμός αυτής ως δια¬ 
τηρητέας . 2 

Χαρακτηρισμός χώρου για ανέγερση πνευματικού Κέντρου στον 
οικισμό Τοξοτών . 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση τοπικού ρυμοτομικού σχεδίου στην εκτός σχεδίου περιοχή 
Κοινότητας Παλλήνης (Αττικής), με τον καθορισμό χώρων αθλη¬ 
τικών εγκαταστάσεων και Λυκείου καί καθορισμός των όρων και 
περιορισμών δόμησης αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικότερα 
το άρθρο 26, όπως αυτό αντικαταστάθηκε με την παρ. 13 του άρθρου 
8 του ν. 1512/1985 (ΦΕΚ 4/Α). 

2. Τις διατάξεις του ν.δ. 8/1973, όπως μεταγενέστερα τροποποιή¬ 
θηκαν με το ν.δ. 205/1974 (ΦΕΚ 363/Α) και ειδικότερα τα άρθρα 
32,34 (παρ. 1), 35 (παρ. 5β) και 38. 

3. Την αριθ. 491/1985 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 


4. Την αριθ. 990/1985 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρον 1. 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
κοινότητας Παλλήνης (Αττικής), με τον καθορισμό χώρου αθλητικών 
εγκαταστάσεων και χώρου Λυκείου όπως φαίνονται με στοιχεία ΘΗ- 
ΔΙΙ 'Θ και ΓΗΘΚΒΓ αντίστοιχα, στο σχετικό πρωτότυπο διάγραμμα, 
σε κλίμακα 1:200, που θεωρήθηκε από τον Προϊστάμενο της Δ/νσης 
Πολεοδομικών Εφαρμογών με την αριθ. 85207/1985 πράξη του και 
που συνοπτικό του αντίτυπο δημοσιεύται με το παρόν διάταγμα. 

Άρθρον 2. 

Οι όροι και περιορισμοί δόμησης του χώρου Λυκείου καρορίζονται 
ως εξής: 

Οικοδομικό σύστημα: πανταχόθεν ελεύθερο. 

Μέγιστο ποσοστό κάλυψης: σαράντα τοις εκατό (40%) της επιφά¬ 
νειας του χώρου. 

Συντελεστής δόμησης: εξήντα εκατοστά (0,60). 

Μέγιστος επιτρεπόμενος αριθμός ορόφων του κτιρίου τρεις (3), με 
μέγιστο ύψος αυτών έντεκα (11) μέτρα, το οποίο προσαυξάνεται κατά 
ένα μέτρο και ογδόντα εκατοστά (1,80) στην περίπτωση κατασκευής 
στέγης. 

Ελάχιστη απόσταση του κτιρίου από τα όρια του γηπέδου τέσσερα 
(4) μέτρα. 

Άρθρον 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιανουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟΝ) 


ΑΠΟΦΑΣΕΙΣ 

Αριθ. Π. 8851 (2) 

Αναγνώριση οδού Ρωμανού Μελωδού στη Μυτιλήνη Ν. Λέσβου ότι 
υπάρχει πριν από το 1923 και χαρκτηρισμός αυτής ως διατηρητέας. 

Ο ΝΟΜΑΡΧΗΣ ΛΕΣΒΟΥ 

Σύμφωνα με: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και 
συνοικισμών του Κράτους και ανεγέρσεως αυτών». 

β) Του Β.Δ. 712/70, όπως τροποποιήθηκε με τα 677/71 και 
198/1972 Β.Δ. 

γ) Του Ν. 3200/1955 «περί διοικητικής αποκεντρώσεως», όπως 
έχει συμπληρωθεί και τροποποιηθεί μεταγενέστερα. 

δ) Την 117/4.12.85 γνωμοδότηση του Συμβουλίου ΧΟΠ Ν. Λέ¬ 
σβου που γνωμοδοτεί υπέρ της διατήρησης της παρόδου Ρ. Μελωδού 
επειδή όπως προκύπτει από την αποτύπωση του έτους 1923 η πάρο¬ 
δος προϋπάρχει η δε ιδιοκτησία I. Καρατζά έχει προκύψει από κατά- 
τμιση μείζωνος ιδιοκτησίας του, όμως έγινε πριν το Ν. 690/1968 
και πριν την θέσπιση όρων δόμησης και αρτιότητας τη πόλεως Μυτι¬ 


λήνης (Β.Δ. 21.3.69 ΦΕΚ 91Α/10.5.69). 

2. Την από 7.10.85 αίτηση του 1. Καρατζά. 

3. Τους ακόλουθους τίτλους ιδιοκτησίας: 1) 7136/18.11.66 Δω¬ 
ρεά αιτία θανάτου οικίας του Συμβολαιογράφου Μυτιλήνης Χρίστοφ— 
Χατζηκομή 2) 17680/3.8.76 πωλητήριο ακινήτου του Συμβολαιο¬ 
γράφου Μυτιλήνης Ιωαν. Τζανέτου. 

4. Το τοπογραφικό σχεδιάγραμα του Πολ/κού Μηχ/κού Βασ. Τε- 
ντόμα. 

5. Το από 10.2.1928 Π.Δ. ΦΕΚ 25Α/29.2.1928 ρυμοτομικό 
σχέδιο πόλεως στο οποίο φαίνεται η εν λόγω οδός, αποφασίζουμε: 

Αναγνωρίζουμε ότι η οδός Ρωμανού Μελωδού στη Μυτιλήνη, 
υπάρχει νομίμως πριν από το έτος 1923, και τη χαρακτηρίζουμε ως 
διατηρητέα. 

Η οδός αυτή φαίνεται στο τοπογραφικό σχεδιάγραμμα του Πολ/- 
κού Μηχ/κού Βασ. Τεντόμα. 

Η απόφαση αυτή που ισχύει από την ημέρα της υπογραφής της να 
δημοσιευθεί στην Εφημερίδα της Κυβερνήσεως. 

Μυτιλήνη, 5 Δεκεμβρίου 1985 
Ο Νομάρχης 
Ν. ΣΗΦΟΥΝΑΚΗΣ 



αίον οι»οπ«Αοο; 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟΝ) 


Αριθ, 362 (3) 

Χαρακτηρισμός χώρου για ανέγερση πνευματικού Κέντρου στον οικι¬ 
σμό Τοξοτών. 

Ο ΝΟΜΑΡΧΗΣ ΞΑΝΘΗΣ 

’ Εχοντας υπόψη: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και 
συνοικισμών του Κράτους και ανεγέρσεως αυτών». 

β) Του Β.Δ. 712/70, όπως τροποποιήθηκε με τα 677/71 και 
198/1972 Β.Δ. 

γ) Του Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα. 

δ) Την αριθ. 1/86 γνωμοδότηση του Συμβουλίου ΠΕΧΩΔΕ της 
Νομαρχίας μας. 

ε) Του Α.Ν. 314/68 «περί παροχής εις τον ΐπ. Βορείου Ελλάδος 
και τους Νομάρχας αρμοδιότητος επί θεμάτων εγκρίσεως, επεκτάσε- 
ως ή τροποποιήαεως περί σχεδίων πόλεων και κωμών» όπως τροπο¬ 
ποιήθηκε και συμπληρώθηκε με το Ν.Δ. 1018/71. 

στ) Του Π.Δ/τος 443 «περί μεταβίβασης στους νομάρχες αρμοδιό¬ 


τητος έγκρισης τροποποιήσεων ρυμοτομικών σχεδίων και επιβολής 
προκηπίων». 

2. Το περιεχόμενο της εγκυκλίου 82/84 για τις αρμοδιότητες Νο- 
μαρχών. 

3. Την απόφαση με αριθ. 68/85 του κοινοτικού συμβουλίου Τοξο¬ 
τών για τον καθορισμό χώρου ανέγερσης πνευματικού κέντρου. 

4. Την βεβαίωση της Κοινότητας με αριθ. πρωτ. 2087 ότι δεν 
υπεβλήθη ένσταση, αποφασίζουμε: 

Καθορίζουμε το οικόπεδο με στοιχεία Α, Β, Γ, Δ, Ε, Ζ, Η, θ, I, 
Κ, Λ, Μ, Α στον συνοικισμό Τοξοτών (Σταθμό) όπως φαίνεται στο 
τοπογραφικό που συνοδεύει την απόφασή μας σαν χώρο ανέγερσης 
πνευματικού κέντρου με τους εξής όρους δόμησης: 

Ποσοστό κάλυψης: 50% Σ.Δ.:0,80, Μέγιστο επιτρ. ύψος: 8,5μ. 
από το φυσικό ή διαμορφωμένο έδαφος. Απόσταση από τα πλάγια και 
οπίσθια όρια: 2,5μ., Ελάχιστη απόσταση από τα όρια προς δρόμο: 1μ. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ξάνθη, 27 Ιανουάριου 1986 

Ο Νομάρχης 
ΑΝ. ΜΠΕΡΕΤΑΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


















